text: Christiansfeld får ny P-plads 
  24 august 2015 kl. 08.29
  Efter Christiansfeld er kommet på UNESCOs verdensarvsliste, er besøgstallet flerdoblet. Ny stor P-plads skal klare de mange biler og turistbusser
  Parkeringspladsen er klar den 29. august. Her kommer der nemlig et stort rykind til folkefesten for Christiansfelds optagelse på UNESCOs verdensarvsliste. Det skriver Kolding Kommune på deres hjemmeside.
  Den nye P-plads på den gamle cirkusplads ved Aldi får plads til 80 personbiler, heraf fire handicappladser, og 8-10 busser. På pladsen er der også en toiletbygning med to toiletter.
  Det bliver gratis og uden tidsbegrænsning at bruge den nye parkeringsplads.
  Se hele pressemeddelelsen her:
  